Þeir sem búa einir geta átt rétt á heimilisuppbót , en það er viðbótargreiðsla sem tekur tillit til þess að það er kostnaðarsamara fyrir einn einstakling að reka heimili , en tvo . Ellilífeyrir þeirra sem búa ekki einir er að hámarki 248.105 kr. á mánuði . Ellilífeyrir þeirra sem búa einir er að hámarki rúmar 310.000 kr . Sjá nánar hér . Mínar síður á vef Tryggingastofnunar eru aðgengilegar þeim sem eru með Íslykil frá Þjóðskrá eða rafræn skilríki og þar er að finna upplýsingar sem snúa að persónulegum lífeyrisgreiðslum til þeirra . Allir eru hvattir til að notfæra sér þessa leið , sem auðveldar þeim að hafa yfirsýn yfir allt sem varðar lífeyrisréttindi þeirra . Ef breytingar verða á tekjum eða aðstæðum lífeyrisþega er ráðlegt að tilkynna það jafnóðum til TR . Nánari upplýsingar hér . Uppbætur á lífeyri Hægt er að sækja um uppbætur á lífeyrisgreiðslurnar vegna sérstakra aðstæðna . Þetta eru til dæmis heimilisuppbót , uppbót á lífeyri til dæmis vegna lyfjakostnaðar , uppbót vegna reksturs eða kaupa bifreiðar að uppfylltum ákveðnum skilyrðum , og maka - og umönnunarbætur , sem eru hugsaðar vegna tekjurtaps þess sem annast veikan maka sinn . Sjá hér .